proxectonos/corpus_dominio_legal_administrativo_tmp huggingface dataset:
DECRETO 8/2019, do 31 de xaneiro, polo que se aproba o cambio de titularidade, a prol do Concello de Portomarín, do antigo trazado da vía provincial LU-P-4902 de Alto do Valiño (LU-610), por Vilaxuste, a Val de Porrás (N-540) e da vía provincial LU-P-4904 de Portomarín ao Alto do Valiño (LU-610).
Consellería de Infraestruturas e Mobilidade — III. Outras disposicións — 15/02/2019

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón, no artigo 9.7, que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Portomarín solicita á Deputación Provincial de Lugo a cesión do tramo do antigo trazado da estrada provincial LU-P-4902 que pasa polo medio das vivendas do pobo de Castrolázaro e Arieiras, así como da cesión do tramo da estrada provincial LU-P-4904 de Portomarín ao Alto do Valiño (LU-610).
O Pleno da Deputación de Lugo, en sesión ordinaria levada a cabo o día 30 de xaneiro de 2018, acordou aprobar o cambio de titularidade proposto a prol do Concello de Portomarín.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día trinta e un de xaneiro de dous mil dezanove,
Artigo 1
Aprobar o cambio de titularidade a prol do Concello de Portomarín de:
– Tramo do antigo trazado da vía provincial LU-P-4902 de Alto do Valiño (LU-610), por Vilaxuste, a Val de Porrás (N-540).
– Vía provincial LU-P-4904 de Portomarín ao Alto do Valiño (LU-610).
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Portomarín deberá modificar o seu catálogo de estradas para incluír o cambio de titularidade a que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre concello e deputación.
Artigo 4
Corresponderalle ao Concello de Portomarín, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
Este decreto producirá efectos desde o día seguinte á súa publicación no
Diario Oficial de Galicia
.
Santiago de Compostela, trinta e un de xaneiro de dous mil dezanove
ORDE do 7 de febreiro de 2019 pola que se suprime a Oficina de Rexistro Auxiliar do Centro de Atención ao Cidadán, de Santiago de Compostela.
Vicepresidencia e Consellería de Presidencia, Administracións Públicas e Xustiza — III. Outras disposicións — 15/02/2019

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia (DOG núm. 196, do 13 de outubro), dispón no seu artigo 8.2 que a creación, modificación ou supresión das oficinas de rexistro auxiliares se fará mediante orde da consellería competente en materia de administracións públicas, por proposta da consellería ou entidade correspondente, logo de informe da Oficina de Rexistro Xeral.
No anexo I do Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, figura a listaxe inicial de oficinas de rexistro. A relación actualizada delas está á disposición da cidadanía no portal institucional www.xunta.gal, segundo o previsto na disposición adicional segunda dese decreto.
A Oficina de Rexistro Auxiliar do Centro de Atención ao Cidadán, dependente do Servizo de Rexistro e Atención á Cidadanía da Subdirección Xeral de Coordinación do Rexistro e Atención á Cidadanía, que pola súa vez depende da Secretaría Xeral Técnica da Vicepresidencia e Consellería de Presidencia, Administracións Públicas e Xustiza, está situada na rúa Dr. Teixeiro, 26, entreplanta, de Santiago de Compostela.
A dita oficina presenta unha serie de particularidades que fan conveniente o seu peche e a integración dos seus medios persoais e materiais no Rexistro Xeral, tanto polo número de entradas e o número e tipo de persoas usuarias como pola inadecuación do local para a prestación do servizo.
Tendo en conta o antedito, é conveniente a supresión do Rexistro Auxiliar do Centro de Atención ao Cidadán e a adscrición dos seus medios humanos e materiais ao Rexistro Xeral do Edificio Administrativo San Caetano.
Esta supresión faise tendo sempre en conta os principios de eficacia e economía que deben inspirar a actuación e a organización administrativa.
Polo exposto, e en uso das facultades que me confiren os artigos 34.6 e 38 da Lei 1/1983, do 22 de febreiro, reguladora da Xunta e da súa Presidencia,
Artigo único
Suprímese o Rexistro Auxiliar do Centro de Atención ao Cidadán (rúa Dr. Teixeiro, 26, entreplanta, Santiago de Compostela) e adscríbense os seus medios humanos e materiais ao Rexistro Xeral do Edificio Administrativo San Caetano.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no Diario Oficial de Galicia.
Nesa mesma data actualizarase para a cidadanía a relación de oficinas de rexistro auxiliar, existente na páxina web institucional.
Santiago de Compostela, 7 de febreiro de 2019
CORRECCIÓN DE ERROS. Resolución do 13 de decembro de 2018, da Secretaría Xeral de Emprego, pola que se lles dá publicidade ás festas laborais de carácter local para o ano 2019, correspondentes aos concellos das catro provincias da Comunidade Autónoma de Galicia.
Consellería de Economía, Emprego e Industria — III. Outras disposicións — 15/02/2019

Advertido erro na devandita resolución, publicada no
Diario Oficial de Galicia
número 243, do 21 de decembro de 2018, é necesario facer a seguinte corrección:
No anexo III provincia de Ourense, na páxina 53271, onde di: «91. Xunqueira de Ambía, 30 de abril, San Pedro; 16 de agosto, San Roque», debe dicir: «91. Xunqueira de Ambía, 29 de abril, San Pedro; 16 de agosto, San Roque».
RESOLUCIÓN do 24 de xaneiro de 2019 pola que se publica o estado de execución do orzamento da Comunidade Autónoma e as súas modificacións, e a situación da tesouraría e dos movementos por operacións orzamentarias e extraorzamentarias correspondentes ao terceiro trimestre de 2018.
Consellería de Facenda — III. Outras disposicións — 15/02/2019

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e ás súas modificacións, e á situación de tesouraría e movementos por operacións orzamentarias e extraorzamentarias, correspondentes ao terceiro trimestre de 2018, que figuran como anexo a esta resolución.
Santiago de Compostela, 24 de xaneiro de 2019
RESOLUCIÓN do 1 de marzo de 2019 pola que se ordena a publicación do Acordo do Consello da Xunta de Galicia do 28 de febreiro de 2019 polo que se aproba a relación de postos de traballo dos órganos superiores e de dirección da Presidencia da Xunta de Galicia.
Consellería de Facenda — III. Outras disposicións — 04/03/2019

A aprobación da relación de postos de traballo dos órganos superiores e de dirección da Presidencia da Xunta de Galicia xustifícase polos cambios de estrutura que tiveron lugar desde a súa aprobación e as necesidades funcionais e organizativas actuais, así como na Orde da Consellería de Facenda do 10 de maio de 2017 pola que se modifica a Orde do 21 de novembro de 1989 pola que se fixan os criterios xerais para a elaboración das relacións de postos de traballo da Comunidade Autónoma de Galicia, se aproba o modelo e se ditan instrucións para o cubrir ( DOG núm. 90, do 11 de maio de 2017).
En consecuencia, por proposta da Presidencia da Xunta de Galicia, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 28 de febreiro de 2019, adoptou o seguinte
Primeiro. Apróbase a relación de postos de traballo dos órganos superiores e de dirección da Presidencia da Xunta de Galicia, nos termos que se sinalan nos anexos a este acordo, como consecuencia das súas necesidades funcionais e organizativas actuais.
Segundo. Clasifícanse de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 28 de febreiro de 2019, relativo á aprobación da relación de postos de traballo dos órganos superiores e de dirección da Presidencia da Xunta de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 1 de marzo de 2019
EXTRACTO da Resolución do 22 de febreiro de 2019, da Secretaría Xeral da Emigración, pola que se amplía, para as persoas residentes en Venezuela, Arxentina e Uruguai, o prazo de presentación de solicitudes da Resolución do 27 de decembro de 2018 pola que se regulan e se convocan as subvencións do Programa de axudas económicas individuais para persoas residentes no exterior para o ano 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/03/2019

De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Ampliación do prazo de presentación de solicitudes
O prazo de presentación das solicitudes para as persoas residentes en Venezuela, Arxentina e Uruguai rematará o 20 de marzo de 2019.
Santiago de Compostela, 22 de febreiro de 2019
RESOLUCIÓN do 16 de xaneiro de 2019 pola que se publica a modificación do plan de estudos do máster universitario en Políticas Sociais e Intervención Sociocomunitaria.
Universidade da Coruña — III. Outras disposicións — 05/03/2019

O plan de estudos da titulación de máster universitario en Políticas Sociais e Intervención Sociocomunitaria pola Universidade da Coruña foi publicado por Resolución do 30 de abril de 2018 no
Boletín Oficial del Estado
(BOE), do 22 de maio, unha vez establecido o carácter oficial do título por Acordo do Consello de Ministros do 7 de outubro de 2016 (publicado no BOE do 26 de outubro por Resolución da Secretaría Xeral de Universidades do 14 de outubro de 2016).
A Universidade da Coruña presentou unha solicitude de modificación do plan de estudos do dito máster que afectou a denominación de dúas especialidades e que obtivo o informe favorable da Axencia para a Calidade do Sistema Universitario de Galicia (ACSUG).
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de máster universitario en Políticas Sociais e Intervención Sociocomunitaria pola Universidade da Coruña coas modificacións aprobadas, que se estrutura segundo consta no anexo e con efectos desde o curso académico 2018/19.
A Coruña, 16 de xaneiro de 2019
Código RUCT: 4315773.
Plan de estudos que se inicia no curso 2018/19 por modificación do anterior.
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia:
3. Especialidades do título:
– Migracións Internacionais.
– Xénero e Políticas de Igualdade.
– Envellecemento e Transformacións Familiares.
O alumnado pode elixir realizar os 30 créditos ECTS optativos correspondentes a un único módulo dos tres optativos e obter o título cunha das especialidades indicadas anteriormente, ou ben elixir os ditos 30 créditos entre o total dos créditos ofertados nos tres módulos optativos e así obter o título sen especialidade.
4. Contido do plan de estudos.
Primeiro curso:
Segundo curso:
A unidade temporal de todas as materias é cuadrimestral e en cada curso existe un equilibrio de créditos entre o 1º e o 2º cuadrimestre.
5. Condicións de terminación.
O alumnado deberá superar 120 créditos ECTS, distribuídos como se indica no punto 2, para obter o título de máster universitario en Políticas Sociais e Intervención Sociocomunitaria.
EXTRACTO da Orde do 15 de febreiro de 2019 pola que se convocan axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2019.
Consellería de Educación, Universidade e Formación Profesional — III. Outras disposicións — 05/03/2019

BDNS (Identif.): 441994.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarias
As confederacións e federacións de nais e pais do alumnado, e as asociacións de nais e pais do alumnado de centros de educación especial da Comunidade Autónoma de Galicia.
Segundo. Obxecto
As axudas teñen como obxecto apoiar e incrementar a realización de actividades por parte das entidades antes sinaladas, mediante a subvención dos gastos ocasionados por elas, así como dos derivados da xestión administrativa, adquisición de material non inventariable e mantemento ordinario das instalacións desde o 1 de xaneiro ata o 31 de outubro de 2019.
Terceiro. Bases reguladoras
Orde do 15 de febreiro de 2019 pola que se convocan axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2019.
Cuarto. Importe
Axudas cunha dotación total de 60.000 euros, cantidade que procede de fondos propios da Comunidade Autónoma de Galicia.
Quinto. Prazo de presentación de solicitudes
Será dun mes, contado a partir do día seguinte ao da publicación desta orde no
Diario Oficial de Galicia.
Santiago de Compostela, 15 de febreiro de 2019
ORDE do 21 de xaneiro de 2019 pola que se dispón o nomeamento dun vogal suplente do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 01/02/2019

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais realizarao a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
O artigo 10 do regulamento, no seu número 4, sinala que dos sete vogais representantes dos sectores económicos relacionados coas actividades portuarias no Consello Reitor, tres serano en representación das confrarías de pescadores ou asociacións de produtores, un por cada provincia costeira. Sinala tamén que cada unha das federacións provinciais de confrarías de pescadores proporanlle ao presidente da entidade pública empresarial Portos de Galicia un máximo de dous vogais.
Polo exposto, no exercicio da facultade atribuída, recibida proposta de nomeamento de vogal suplente representante no Consello Reitor da Federación Provincial de Confrarías de Pescadores de Pontevedra en representación dos sectores económicos relacionados coas actividades portuarias, por proposta do presidente da entidade pública empresarial Portos de Galicia,
O nomeamento de Juan Manuel Gregorio Vaqueiro como vogal suplente no Consello Reitor da entidade pública empresarial Portos de Galicia, en representación da Federación Provincial de Confrarías de Pescadores de Pontevedra.
Santiago de Compostela, 21 de xaneiro de 2019
RESOLUCIÓN do 14 de xaneiro de 2019 pola que se dá publicidade aos convenios subscritos por este organismo autónomo no terceiro cuadrimestre do ano 2018.
Instituto de Estudos do Territorio — III. Outras disposicións — 28/01/2019

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), impón a cada consellería ou entidade da Xunta de Galicia a obriga de remitir, para a súa publicación no
Diario Oficial de Galicia,
unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único. Darlle publicidade á relación dos convenios subscritos polo Instituto de Estudos do Territorio no terceiro cuadrimestre do ano 2018, que se incorpora como anexo a esta resolución.
Santiago de Compostela, 14 de xaneiro de 2019
RESOLUCIÓN do 15 de xaneiro de 2019, da Xerencia de Xestión Integrada de Santiago de Compostela, pola que se anuncia a designación das asociacións de pacientes que forman parte do Consello Asesor de Pacientes da Área de Santiago de Compostela e A Barbanza.
Servizo Galego de Saúde — III. Outras disposicións — 28/01/2019

De conformidade co disposto na disposición adicional primeira da Orde do 16 de outubro de 2018, pola que se regula a composición e o réxime xurídico de funcionamento dos consellos asesores de pacientes de área, anúnciase que as asociacións que forman parte do consello asesor da Área de Santiago de Compostela e A Barbanza son as seguintes:
Santiago de Compostela, 15 de xaneiro de 2019
DECRETO 5/2019, do 24 de xaneiro, polo que se nomea secretaria xeral técnica da Consellería de Política Social a María Francisca Gómez Santos.
Consellería de Política Social — II. Autoridades e persoal — 25/01/2019

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Política Social, e logo de deliberación do Consello da Xunta de Galicia, na súa reunión do día vinte e catro de xaneiro de dous mil dezanove,
Nomeo secretaria xeral técnica da Consellería de Política Social a María Francisca Gómez Santos.
Santiago de Compostela, vinte e catro de xaneiro de dous mil dezanove
DECRETO 4/2019, do 24 de xaneiro, polo que se dispón que cese Francisco Javier Abad Pardo como secretario xeral técnico da Consellería de Política Social.
Consellería de Política Social — II. Autoridades e persoal — 25/01/2019

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Política Social, e logo de deliberación do Consello da Xunta de Galicia, na súa reunión do día vinte catro de xaneiro de dous mil dezanove,
Que cese, por petición propia, Francisco Javier Abad Pardo, como secretario xeral técnico da Consellería de Política Social, agradecéndolle os servizos prestados.
Santiago de Compostela, vinte e catro de xaneiro de dous mil dezanove
RESOLUCIÓN do 14 de decembro de 2018, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 3 de agosto de 2016 pola que se establecen as bases reguladoras para a concesión de axudas, en réxime de concorrencia competitiva, a proxectos de cooperación interterritoriais e transnacionais dos grupos de acción local do sector pesqueiro (GALP), para o desenvolvemento sustentable das zonas de pesca no marco do Fondo Europeo Marítimo e de Pesca (FEMP) 2014-2020, ao abeiro das estratexias de desenvolvemento local participativo (EDLP), e se convocan as correspondentes ao ano 2016 (Diario Oficial de Galicia número 166, do 2 de setembro).
Consellería do Mar — III. Outras disposicións — 03/01/2019

De conformidade co establecido no artigo 15.1 da Lei 9/2007, do 13 de xuño, de subvencións de Galicia: «Os órganos administrativos concedentes publicarán no Diario Oficial de Galicia, as subvencións concedidas con expresión da convocatoria, o programa e o crédito orzamentario ao que se imputen, beneficiario, cantidade concedida e finalidade ou finalidades da subvención».
Na súa virtude,
Ordenar a publicación no Diario Oficial de Galicia das axudas concedidas, na convocatoria de 2018, 2ª fase, con cargo á aplicación orzamentaria 14.03.723C.780.1 para o financiamento de proxectos de cooperación interterritoriais e transnacionais dos grupos de acción local do sector pesqueiro (GALP), ao abeiro das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro (GALP), cofinanciadas nun 85 % polo FEMP.
Santiago de Compostela, 14 de decembro de 2018
RESOLUCIÓN do 12 de decembro de 2018 pola que se publica o plan de estudos de graduado ou graduada en Paisaxe do grao conxunto da Universidade da Coruña e da Universidade de Santiago de Compostela.
Universidade da Coruña — III. Outras disposicións — 09/01/2019

O Grao en Paisaxe obtivo a verificación do plan de estudos polo Consello de Universidades, previo informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. Por Acordo do Consello de Ministros do 3 de agosto de 2018 estableceuse o carácter oficial do título e a súa inscrición no Rexistro de Universidades, Centros e Títulos (RUCT) (publicado no
Boletín Oficial del Estado
do 7 de setembro, por Resolución da Secretaría Xeral de Universidades do 29 de agosto de 2018).
Polo exposto, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de graduado ou graduada en Paisaxe pola Universidade da Coruña e a Universidade de Santiago de Compostela, que se estrutura segundo consta no anexo.
A Coruña, 12 de decembro de 2018
Plan de estudos que se inicia no curso 2018/19.
Código RUCT: 2503490.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á que se adscribe o título: Enxeñaría e Arquitectura.
2. Distribución do plan de estudios en créditos ECTS, por tipo de materia:
3. Contido do plan de estudos.
3.1. Distribución dos créditos de formación básica en materias e ramas de coñecemento.
3.2. Contido do plan de estudos por módulo.
3.3. Contido do plan de estudos por curso.
Primeiro curso.
Segundo curso.
Terceiro curso.
Cuarto curso.
En cuarto curso débense elixir 6 créditos optativos entre os 30 ofertados.
A unidade temporal de todas as disciplinas é cuadrimestral e en cada curso existe un equilibrio de créditos entre o 1º e o 2º cuadrimestre.
4. Condicións de terminación.
O alumnado deberá superar 240 créditos ECTS, distribuídos como se indica no punto 2, para obter o título de Grao en Paisaxe.
RESOLUCIÓN do 19 de decembro de 2018 pola que se publica a ampliación de crédito da Resolución do 18 de abril de 2018 pola que se establecen as condicións xerais do Programa Ignicia proba de concepto e se procede á súa convocatoria para o ano 2018 (código de procedemento IN855A).
Axencia Galega de Innovación — III. Outras disposicións — 03/01/2019

O 9 de maio de 2018 publicouse no
Diario Oficial de Galicia
a Resolución do 18 de abril de 2018 pola que se establecen as condicións xerais do Programa Ignicia proba de concepto e se procede á súa convocatoria para o ano 2018 (código de procedemento IN855A).
No seu artigo 16 establécense as aplicacións orzamentarias e os importes dos investimentos previstos, sen prexuízo de ulteriores variacións producidas como consecuencia da existencia dunha maior dispoñibilidade orzamentaria.
Actualmente existe crédito dispoñible procedente do remanente da convocatoria anterior do mesmo programa, polo que se considera oportuno ampliar a dotación orzamentaria consignada inicialmente á aplicación orzamentaria 09.A3.561A.870 e incrementar o importe total da convocatoria do Programa Ignicia 2018.
De acordo co anterior, unha vez declarada a dispoñibilidade de crédito na aplicación orzamentaria derivada de remanentes da convocatoria anterior,
Artigo único.
Ampliación do crédito orzamentario
Ampliar o importe total do crédito da aplicación orzamentaria 09.A3.561A.870 e o importe total da convocatoria do Programa Ignicia 2018 establecidos na Resolución do 18 de abril de 2018 pola que se establecen as condicións xerais do Programa Ignicia proba de concepto e se procede á súa convocatoria para o ano 2018 (código de procedemento IN855A).
Na táboa seguinte detállase o crédito definitivo:
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 19 de decembro de 2018
ORDE do 26 de decembro de 2018 pola que se resolve a convocatoria de axudas a centros privados concertados para a atención ao alumnado con necesidades específicas de apoio educativo para o curso 2018/19.
Consellería de Educación, Universidade e Formación Profesional — III. Outras disposicións — 09/01/2019

Mediante a Orde da Consellería de Cultura, Educación e Ordenación Universitaria do 6 de xuño de 2018, publicada no
Diario Oficial de Galicia
do 20 de xuño, foron aprobadas as bases reguladoras e convocáronse as axudas a centros privados concertados para atender a alumnado con necesidades específicas de apoio educativo, naqueles aspectos que non estivesen xa cubertos polo correspondente concerto, desde o día 1 de setembro de 2018 ata o 31 de agosto de 2019.
Unha vez rematado o procedemento establecido na convocatoria, cómpre facer pública a relación definitiva de centros beneficiarios das axudas, de conformidade co artigo 15 da devandita orde.
En consecuencia, por proposta da Dirección Xeral de Centros e Recursos Humanos,
Artigo 1
Conceder as axudas económicas aos centros privados concertados que se relacionan nos anexos I e II desta orde.
Artigo 2
Excluír as solicitudes dos centros docentes que se relacionan no anexo III da presente orde polos motivos que en cada caso se especifican.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia,
segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de decembro de 2018
Centros de educación infantil, primaria, educación secundaria obrigatoria
Formación profesional
Formación profesional
CORRECCIÓN DE ERROS. Resolución do 21 de decembro de 2018 pola que se lle dá publicidade ao acordo do Consello de Dirección que aproba as bases reguladoras das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-acciona TIC 2019), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 25/01/2019

Advertidos erros na referida resolución, publicada no DOG número 7, do 10 de xaneiro de 2019, procede facer as seguintes correccións:
– Na páxina 1424, no artigo 7, onde di: «2. A resolución conxunta relativa a cada período de admisión de solicitudes será notificada de acordo co establecido na Lei 39/2015, do 1 de outubro, do procedemento administrativo común das administracións públicas. (...)», debe dicir: «5. A resolución conxunta relativa a cada período de admisión de solicitudes será notificada de acordo co establecido na Lei 39/2015, do 1 de outubro, do procedemento administrativo común das administracións públicas. (...)».
– Na páxina 1425, no artigo 7, onde di: «3. O prazo máximo para resolver e notificar as resolucións será de 45 días hábiles desde o peche de cada período de admisión. (...)», debe dicir: «6. O prazo máximo para resolver e notificar as resolucións será de 45 días hábiles desde o peche de cada período de admisión. (...)»
– Na páxina 1432, no artigo 19, onde di: «Para todo o non previsto nestas bases aplicarase o previsto en: (...)», debe dicir: «1. Para todo o non previsto nestas bases aplicarase o previsto en: (...)».
RESOLUCIÓN do 15 de xaneiro de 2019 pola que se fai público o acordo plenario polo que se designan os conselleiros integrantes da Sección de Estudos e Informes para o ano 2019.
Consello Consultivo de Galicia — III. Outras disposicións — 25/01/2019

De conformidade co establecido no artigo 18 do Decreto 91/2015, do 18 de xuño, polo que se aproba o Regulamento de organización e funcionamento do Consello Consultivo de Galicia, esta presidencia
Facer público o Acordo plenario do 15 de xaneiro de 2019, do Consello Consultivo de Galicia, polo que se designan os conselleiros integrantes da Sección de Estudos e Informes do Consello Consultivo para 2019, do teor literal seguinte:
«Segundo o disposto nos artigos 21 da Lei 3/2014, do 24 de abril, do Consello Consultivo de Galicia, e 18 do seu regulamento de organización e funcionamento, aprobado polo Decreto 91/2015, do 18 de xuño, o Pleno do Consello Consultivo de Galicia, na súa reunión do día 15 de xaneiro de 2019, acorda:
Primeiro. A designación do conselleiro electivo Ignacio de Loyola Aranguren Pérez como membro da Sección de Estudos e Informes.
Segundo. A designación do conselleiro nato Fernando Ignacio González Laxe, como membro da Sección de Estudos e Informes.
Terceiro. Que, de acordo co número 2 do citado artigo 18, se publique este acordo no
Diario Oficial de Galicia
».
Santiago de Compostela, 15 de xaneiro de 2019
EXTRACTO da Orde do 15 de novembro de 2018 pola que se establecen as bases reguladoras e se convocan axudas ao alumnado do Sistema universitario de Galicia para estadías nalgún Estado membro da Unión Europea, durante o verán de 2019, co obxecto de coñecer a lingua dese país.
Consellería de Educación, Universidade e Formación Profesional — III. Outras disposicións — 25/01/2019

BDNS (Identif.): 435923.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
O alumnado das universidades do Sistema universitario de Galicia.
Segundo. Obxecto
Convocar, en réxime de concorrencia competitiva, cento corenta e dúas (142) axudas para estadías nalgún Estado membro da Unión Europea, durante o verán de 2019, co obxecto de coñecer a lingua dese país.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das bolsas
O importe global previsto na orde é de 142.000 euros.
A dotación económica asignada a cada persoa beneficiaria será dun máximo de 1.000 euros.
Quinto. Prazo de presentación de solicitudes
Será desde o día seguinte ao da publicación desta convocatoria no Diario Oficial de Galicia ata o 14 de marzo de 2019.
Santiago de Compostela, 15 de novembro de 2018
EXTRACTO da Orde do 21 de decembro de 2018 pola que se establecen as bases reguladoras para o fomento e a consolidación do emprego a través do Programa I para as pequenas empresas de nova creación e do Programa II de incentivos ás empresas cualificadas como iniciativas de emprego de base tecnolóxica, e se realiza a súa convocatoria para o ano 2019 (Programa II).
Consellería de Economía, Emprego e Industria — III. Outras disposicións — 25/01/2019

BDNS (Identif.): 435751.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
As empresas privadas, incluídas as persoas autónomas, con domicilio social, fiscal e centro de traballo na Comunidade Autónoma de Galicia, que se constitúan e inicien a súa actividade nun prazo non superior a un ano desde que o proxecto empresarial foi cualificado como IEBT, sempre que a maioría da titularidade da empresa corresponda ás persoas físicas promotoras do proxecto empresarial cualificado como IEBT e se cumpran os requisitos e as condicións establecidos nesta orde para cada tipo de axuda.
Segundo.
Obxecto
Impulsar a creación de novas iniciativas empresariais de base tecnolóxica na Comunidade Autónoma de Galicia mediante a convocatoria do Programa de incentivos ás empresas previamente cualificadas e inscritas como iniciativas de emprego de base tecnolóxica:
a) Subvención á creación directa de emprego estable.
b) Subvención para a contratación de persoal técnico de alta cualificación.
c) Axuda para o inicio e a posta en marcha da actividade.
Terceiro.
Bases reguladoras
Orde do 21 de decembro de 2018 pola que se establecen as bases reguladoras para o fomento e a consolidación do emprego a través do Programa I para as pequenas empresas de nova creación e do Programa II de incentivos ás empresas cualificadas como iniciativas de emprego de base tecnolóxica, e se realiza a súa convocatoria para o ano 2019.
Cuarto.
Importe
Para a concesión destas axudas destínanse catrocentos mil euros (400.000 €) .
Quinta.
Prazo de presentación de solicitudes
O prazo de presentación de solicitudes de todos os tipos de axudas do programa regulado nesta orde finalizará o 30 de setembro de 2019.
Santiago de Compostela, 21 de decembro de 2018
RESOLUCIÓN do 17 de xaneiro de 2019, da Secretaría Xeral para o Deporte, pola que se dá publicidade dos convenios de colaboración subscritos por esta secretaría no terceiro cuadrimestre do ano 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/01/2019

O artigo 15.2 da Lei 1/2016, do 18 de xaneiro, de transparencia e bo goberno (DOG número 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación de convenios que se incorporan como anexo I a esta resolución.
Así mesmo, remítense no anexo II dous convenios que quedaron pendentes de publicación no segundo cuadrimestre.
Santiago de Compostela, 17 de xaneiro de 2019
EXTRACTO da Orde do 21 de decembro de 2018 pola que se establecen as bases reguladoras para a promoción e consolidación do emprego autónomo a través do Programa I de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e o Programa II de axudas a persoas traballadoras autónomas pola contratación indefinida de persoas asalariadas, e se convocan para o ano 2019 (Programa de emprego autónomo).
Consellería de Economía, Emprego e Industria — III. Outras disposicións — 25/01/2019

BDNS (Identif.): 435477.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias das axudas previstas nesta orde as persoas traballadoras autónomas ou as persoas profesionais pola primeira contratación que realicen con carácter indefinido durante o seu primeiro ano de actividade e pola segunda e terceira contratación que realicen con carácter indefinido nos tres primeiros anos de actividade.
Segundo. Obxecto
Este programa ten por obxecto fixar as bases reguladoras e convocar, para o ano 2019, os incentivos á contratación indefinida inicial de persoas desempregadas realizadas por persoas traballadoras autónomas ou persoas profesionais con domicilio social e fiscal en Galicia.
Terceiro. Bases reguladoras
Orde do 21 de decembro de 2018 pola que se establecen as bases reguladoras para a promoción e consolidación de emprego autónomo a través do Programa I de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e o Programa II de axudas a persoas traballadoras autónomas pola contratación indefinida de persoas asalariadas, e se convocan para o ano 2019.
Cuarto. Importe
Para a concesión destas axudas destínanse un millón trescentos cincuenta mil euros (1.350.000 €).
Quinta. Prazo de presentación de solicitudes
a) As solicitudes de axudas polas contratacións subvencionables realizadas entre o 1 de outubro de 2018 e a data da publicación desta orde deberanse presentar no prazo de dous meses, contado desde o día seguinte ao da publicación da orde. Entenderase como último día de prazo o correspondente ao mesmo ordinal do día da publicación e, se no mes de vencemento non hai día equivalente ao inicial do cómputo, entenderase que o prazo remata o último día do mes.
b) As axudas previstas polas contratacións subvencionables realizadas desde a entrada en vigor desta orde deberanse solicitar ata o último día do segundo mes seguinte á data en que se inicie a relación laboral indefinida pola cal se solicita a subvención. Se o último día de prazo é inhábil, entenderase prorrogado ao primeiro día hábil seguinte.
c) O prazo para presentar as solicitudes de axudas rematará o 30 de setembro de 2019, aínda que nesa data non transcorrese o prazo sinalado no parágrafo anterior.
Santiago de Compostela, 21 de decembro de 2018
EXTRACTO da Orde do 21 de decembro de 2018 pola que se establecen as bases reguladoras para a promoción e consolidación do emprego autónomo a través do Programa I de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e o Programa II de axudas a persoas traballadoras autónomas pola contratación indefinida de persoas asalariadas, e se convocan para o ano 2019 (Programa pola contratación indefinida de persoas asalariadas).
Consellería de Economía, Emprego e Industria — III. Outras disposicións — 25/01/2019

BDNS (Identif.): 435435.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias das axudas previstas nesta orde as persoas traballadoras autónomas ou as persoas profesionais pola primeira contratación que realicen con carácter indefinido durante o seu primeiro ano de actividade e pola segunda e terceira contratación que realicen con carácter indefinido nos tres primeiros anos de actividade.
Segundo. Obxecto
Este programa ten por obxecto fixar as bases reguladoras e convocar, para o ano 2019, os incentivos á contratación indefinida inicial de persoas desempregadas realizadas por persoas traballadoras autónomas ou persoas profesionais con domicilio social e fiscal en Galicia.
Terceiro. Bases reguladoras
Orde do 21 de decembro de 2018 pola que se establecen as bases reguladoras para a promoción e consolidación de emprego autónomo a través do Programa I de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e o Programa II de axudas a persoas traballadoras autónomas pola contratación indefinida de persoas asalariadas, e se convocan para o ano 2019.
Cuarto. Importe
Para a concesión destas axudas destínanse un millón trescentos cincuenta mil euros (1.350.000 €).
Quinta. Prazo de presentación de solicitudes
a) As solicitudes de axudas polas contratacións subvencionables realizadas entre o 1 de outubro de 2018 e a data da publicación desta orde deberanse presentar no prazo de dous meses, contado desde o día seguinte ao da publicación da orde. Entenderase como último día de prazo o correspondente ao mesmo ordinal do día da publicación e, se no mes de vencemento non hai día equivalente ao inicial do cómputo, entenderase que o prazo remata o último día do mes.
b) As axudas previstas polas contratacións subvencionables realizadas desde a entrada en vigor desta orde deberanse solicitar ata o último día do segundo mes seguinte á data en que se inicie a relación laboral indefinida pola cal se solicita a subvención. Se o último día de prazo é inhábil, entenderase prorrogado ao primeiro día hábil seguinte.
c) O prazo para presentar as solicitudes de axudas rematará o 30 de setembro de 2019, aínda que nesa data non transcorrese o prazo sinalado no parágrafo anterior.
Santiago de Compostela, 21 de decembro de 2018
RESOLUCIÓN do 28 de decembro de 2018 pola que se dá publicidade da Resolución do 18 de decembro de 2018 pola que se encomenda a Xestión do Solo de Galicia-Xestur, S.A. a realización de traballos técnicos (anticipado de gastos).
Axencia Galega de Infraestruturas — III. Outras disposicións — 08/01/2019

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
Resolución do 18 de decembro de 2018, da Axencia Galega de Infraestruturas, pola que se encarga ao medio propio Xestión do Solo de Galicia-Xestur, S.A. a realización de traballos técnicos.
– Actividade: os traballos que se realizarán baixo a cobertura da encomenda consistirán no apoio técnico á Axencia Galega de Infraestruturas no desenvolvemento daquelas tarefas en que a experiencia acumulada por Xestur na execución das obras permita complementar o traballo de persoal da mencionada Axencia.
– Natureza e alcance da xestión encomendada: encomenda de xestión a medios propios, ao ter a empresa Xestión do Solo de Galicia-Xestur, S.A. a consideración de medio propio e de servizo técnico da Administración xeral e do sector público autonómico de Galicia, ao abeiro do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: 12 meses contados a partir do 1 de xaneiro de 2019.
– Modalidade de financiamento: esta encomenda tramítase con cargo aos orzamentos da Axencia Galega de Infraestruturas para o ano 2019, aplicación orzamentaria 08.A1.512B.640.1.
– Orzamento: 55.927,35 €.
Santiago de Compostela, 28 de decembro de 2018
EXTRACTO da Orde do 27 de novembro de 2018 pola que se establecen as bases reguladoras e se convocan as axudas de mobilidade complementarias ás achegadas pola Unión Europea no marco do programa comunitario Erasmus+, para o alumnado do Sistema universitario de Galicia que participa en Erasmus Estudos no curso 2018/19.
Consellería de Educación, Universidade e Formación Profesional — III. Outras disposicións — 02/01/2019

BDNS (Identif.:) 429374.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
O alumnado das universidades do Sistema universitario de Galicia que participa en Erasmus Estudos durante o curso 2018/19.
Segundo. Obxecto
Convocar, en réxime de concorrencia competitiva, axudas de mobilidade complementarias ás achegadas pola Unión Europea no marco do programa comunitario Erasmus+.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das bolsas
O importe global previsto na orde é de 1.751.000,00 €.
As axudas terán a seguinte contía, en función dos grupos de países determinados no programa Erasmus+:
a) De 195 euros/mes para un país de destino do grupo 1.
b) De 165 euros/mes para un país de destino do grupo 2.
c) De 125 euros/mes para un país de destino do grupo 3.
Unha vez distribuída a contía uniforme en función dos grupos de países determinados no programa Erasmus+, o orzamento restante dispoñible, se o houber, adxudicarase entre as persoas solicitantes que teñan unha maior media no seu expediente académico, asignándose unha contía uniforme de 500 euros ata esgotar o orzamento.
Quinto. Prazo de presentación de solicitudes
Será dun mes, contado desde o día seguinte ao da publicación da convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 27 de novembro de 2018